กลุ่ม IS แถลงเป็นผู้ก่อเหตุโจมตีบาร์เซโลนา เสียชีวิต 13 ราย เจ็บกว่า 100 ราย
กลุ่ม IS แถลงเป็นผู้ก่อเหตุโจมตีบาร์เซโลนา เสียชีวิต 13 ราย เจ็บกว่า 100 ราย
18 ส.ค. 2560

ผู้สื่อข่าวรายงานว่า กลุ่มรัฐอิสลาม (IS) ได้ออกแถลงการณ์ว่าเป็นผู้ก่อเหตุโจมตีกลางเมืองบาร์เซโลนาของสเปนเมื่อวานนี้ ซึ่งส่งผลให้มีผู้เสียชีวิต 13 ราย และบาดเจ็บมากกว่า 100 ราย
โดย แถลงการณ์การดังกล่าวเผยแพร่ผ่านสำนักข่าว Amaq ของกลุ่ม IS ซึ่งมีเนื้อหาว่า ผู้ที่ก่อเหตุโจมตีกรุงบาร์เซโลนาคือทหารของกลุ่ม IS และเป็นไปตามคำบัญชาของผู้นำแห่งคอลิฟะห์ โดยพุ่งเป้าโจมตีกลุ่มประเทศพันธมิตรของสหรัฐ
ทั้งนี้รายงานระบุว่า เหตุก่อการร้ายครั้งนี้เกิดขึ้นเมื่อเวลา 17.00 น.ตามเวลาท้องถิ่นเมื่อวานนี้ ในย่านรามบลาส เดอ บาร์เซโลนา ซึ่งเป็นแหล่งท่องเที่ยวชื่อดังของสเปน โดยคนร้ายได้ขับรถแวนพุ่งเข้าใส่ฝูงชนในพื้นที่ดังกล่าว ส่งผลให้มีผู้เสียชีวิตอย่างน้อย 13 ราย